
Kavamatkunnnin Tuhaqtitaujukhaq
Itqumadjutikhaq - nakimanikkut akuktauvakhimajut amigairjumiinaqtun upingarngugaangat

Aullaqtirvia Ublua:		Qiqaijarluarvia 1, 2026
Nutqarvikhaa Ublua:	Qiqaijarluarvia 31, 2026
Nunavunmi-tamaat	75 sec
Upingaarmi hilaa naunaijautaa angiklijuumiqtuq takunirmun huradjanik maniqamiituni. Havakvia Aanniaqtailinirmun tiqaumatqujait tamaita inuit ilihimajakhait qajangnautit aktungnirmun nakimanirmun.
Nakimaniq hivuuranaqtuq pittailijaaqtuq aaniarutaa tamna aanialaqidjutiginiaqtaat huradjat inuillu. Amihut uumajut huradjat aanniarutiqaqtut, ilaujut tiriganiat, amaqut, qinminlu. Aanniautip hiamiatirutigijaa humi nakimajuq huraaq kiinikumi, qitukumi alupirumiluuniin kilangniagut.
Nunavummiut qajagijumik hanaqijukhat huradjanik tapkua ihumagijaujut anginirhakkut nakimanirmun aanniarutiqaqtut. Nakimaniq hiamitiqtaaqtuq kilaarniqaqtuq uvinik unaluuniin maqiniinin ijiik, qingarni qanirniluuniit. Pidjutigiblugit qajangnautait nakimanirup aanniarutaanik, itqaumatqujavut tamaita inuit atuqlutik qajangnautikkut hanaqinirmik aaktungnikkullu atuqtaujut.
Kiitiruvin qittukhiruvilluunniit huradjanin, munaqhitkunungaulutit ilituripkaqlugit kiitiqtutit qilamiurutigilugu. Mamihaidjutiqhatigut aullarutijuqhat qilamik kinguani aktungnirmin, nakimadjutip aanniarutaa huirutauniarman.
Tamapta qanuriliuriaqaqtugut nutqaqtitinahuarlugu nakimaniq:
· Aktuqtailinirmun ipiingaaqtut huradjat.
· Munagilugit nutaqqat haniani huradjat.
· Nutaanguqtiqattaqhugin pamiqhaat kapuqhiutait.
· Qinmitit ipirhimalugin hilamiitkaangata.
Ihumaaluutiqaruvin nakimajukkut huradjanik, hivajaqlugit uumajuliqijit havaktiit. Qinmit kiitiqqat huraamin, hivajaqlugit uumajuliqijit havaktia maligaliqiiluuniin maligahanik.
Aviktungniirigut uumajuliqijit havaktiit hivajautait:
· Kivalliq: 1-867-645-8071.
· Kitikmeoni: 1-867-983-4236.
· Qikiqtaaluk avikturnia: 1-867-975-4817, 1-867-975-4815, unaluuniit 1-867-473-2676.
Naunaiqhittiarumaguvit, takulugu Nunavut Kavamanga qaritaujakkut pulaarvinga.
###
Tuhaqtipkainikkut Uqarvigijakhaq:
Charmaine Deogracias
Atanngujaq Tuhaqtipkaijini
Aanniaqtailinirmut Havagvia
867-975-5712
cdeogracias@gov.nu.ca
ᑭᒃᑯᑐᐃᓐᓇᕐᓄᑦ ᑐᓴᕋᑦᓴᐃᑦ ᐊᑐᐃᓐᓇᐃᑦ ᐃᓄᒃᑎᑐᑦ, ᖃᓪᓗᓈᑎᑐᑦ ᐃᓄᐃᓐᓇᖅᑐᓐ ᐅᐃᕖᑎᑐᓪᓗ ᐅᕙᓂ www.gov.nu.ca.
Public Service Announcements are available in Inuktitut, English, Inuinnaqtun and French on www.gov.nu.ca.
Kavamatkunnin Tuhaqtitaujukhat hailihimajun Inuktitut, Qablunaatun, Inuinnaqtun Uiuitullu uvani www.gov.nu.ca.
Les messages d’intérêt public sont disponibles en inuktitut, en anglais, en inuinnaqtun et en français au www.gov.nu.ca.

